钦定古今图书集成/明伦汇编/官常典/第099卷 > 乐平王冲焚
## 钦定古今图书集成/明伦汇编/官常典/第099卷 > 乐平王冲焚

按《藩献记》：乐平王冲焚者，韩宪王之三子也。博学好
修，言动必由典礼，居常自谓非读书不乐。成化中，年
逾七十，犹手不释卷。韩王偕灊疏其行于朝，乞赐褒
嘉，以风宗室。上特诏奖焉。成化二十年，王年登八十，
上再诏存问，语意甚温，谓其年高德劭，轶汉东平王
远甚于成化二十二年薨，谥曰定肃。孙征铔嗣爵。